[{"text_idx": "#000001", "text": "Ur Mara museoak, Sormenaren Kabia egoitzaren barruan eta Gipuzkoako Foru Aldundiaren laguntzarekin, artea, zientzia eta natura uztartuko dituzten egonaldiak eskainiko ditu uda honetan. Koldobika Jauregi eta Elena Cajaraville, Alkizan dagoen museoaren sortzaileak, izango dira egoitza hauen tutoreak."}, {"text_idx": "#000005", "text": "Alkateak esan duenez, Sormenaren Kabia \u201cproiektu herrikoi\u201d baten emaitza da, eta, azaldu duenez, Udalak, herritarrekin eta Alkizako eragileekin batera, \u201cHausnarketa prozesu luzea\u201d egin zuen \u201cHerriaren etorkizuna zehazteko\u201d, eta hortik sortu zen Fagus Alkiza Herri Proiektua, \u201cNatura, gizakia eta bien arteko harremanetik sortzen den kultura oinarri hartuta\u201d."}, {"text_idx": "#000010", "text": "Proiektuan interesa duen adin nagusiko edonork har dezake parte egonaldietan. Izena emateko epea zabalik dago ekainaren 25era arte."}]